text: Elever skriver under på, at de vil gøre sig umage
  16 september 2013 kl. 15.09
  Vejen kommune har succes med at skrive kontrakt med unge om, at de skal gøre sig umage i skolen.
  De svageste elever i folkeskolen får lidt ekstra hjælp med i Vejen. 
  Kommunen har succes med at skrive kontrakt med de børn, som har problemer i skolen.
  Nogle elever i de ældste klasser har skrevet under på en mønsterbrydningskontrakt. De bryder kontrakten, hvis de eksempelvis pjækker eller ikke gør sig umage.
  Hver især har de lavet både sociale og faglige mål, der bliver evalueret løbende. Det gør de sammen med skolens trivselsvejledere, der er i kontakt med eleverne nærmest døgnet rundt på både telefon og facebook.
  Meningen er bl.a., at de er klar til at tage en ungdomsuddannelse, når skoleåret er slut.
  Foreløbigt har det været en succes.
  